Perlojos liepos

Perlojos liepos – išskirtinių medžių grupė, auganti Varėnos rajone, Perlojoje, priešingame Merkio krante nuo gyvenvietės centro, 0,4 km į šiaurės rytus nuo Perlojos kabamojo tilto. Saugomas botaninis gamtos paveldo objektas.

2023 m. Perlojos kaimo gyventoja Aušra Danguolė Kuliešienė kreipėsi į rajono savivaldybės administraciją su prašymu jos nuosavame miško sklype šalia namų augančias tris šimtametes liepas įtraukti į saugomų gamtos paminklų sąrašą, kad vertingi medžiai būtų išsaugoti ateities kartoms. Pasak pareiškėjos, toms liepoms, kaip spėjama, gali būti 180-200 metų amžiaus, medžių aukštis – 25-30 m, o kamienų storis – nuo 2,3 iki 3,1 m. Sklypo savininkė minėjo, kad medžiai sveiki, viename jų yra drevė. Vyresni žmonės kalbėjo, kad ši drevė buvo naudojama kaip Lietuvos partizanų Merkio būrio pašto dėžutė.Rajono tarybos rankose – ir dviejų medžių gerovė merkiokrastas.lt 2024-06-21

Perlojos liepos paskelbtos saugomais medžiais Varėnos rajono savivaldybės tarybos 2025 m. vasario 18 d. sprendimu Nr. T-X-538.Saugomų teritorijų valstybės kadastras. Perlojos liepos stvk.lt/map

 Pagrindiniai duomenys 

 Rūšis: mažalapės liepos (Tilia cordata)
 Aukštis: iki 30 m

 Kitos saugomų liepų grupės 

 Bačiškės liepos (6)
 Grybų liepos (6)
 Medišionių liepos
 Paskarbiškių liepos (5)
 Upninkų liepos (2)

 Šaltiniai 

Kategorija:Varėnos rajono paveldas
Kategorija:Lietuvos gamtos paveldo objektai
Kategorija:Perloja